SET ปิดเย็นร่วง 14 จุด เซ่นความไม่แน่นอนการเมืองไทย แนะจับตาเจรจาการค้าสหรัฐฯ-จีน
SET ปิดเย็นร่วง 14 จุด เซ่นความไม่แน่นอนการเมืองไทย แนะจับตาเจรจาการค้าสหรัฐฯ-จีน โดยดัชนีปิดตลาดวันนี้ ที่ระดับ 1,638.00 จุด ลบ 13.68 จุด หรือ 0.83% มูลค่าการซื้อขาย 4 หมื่นล้านบาท
11 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,638.00 จุด ลบ 13.68 จุด หรือ 0.83% มูลค่าการซื้อขาย 4 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ผันผวนในทางลง และดูจะอ่อนกว่าตลาดต่างประเทศ โดยตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบเล็กน้อย ขณะที่ตลาดในยุโรปเทรดบ่ายนี้เคลื่อนไหวในแดนบวกเป็นส่วนใหญ่
โดยตลาดบ้านเรารับแรงกดดันจากความไม่แน่นอนปัจจัยการเมืองในประเทศเป็นหลัก ขณะที่แรงกดดันจากต่างประเทศยังคงมีอยู่เหมือนเดิมที่จะต้องติดตามก็มีเรื่องการเจรจาการค้าระหว่างสหรัฐฯ และจีน, การปิดหน่วยงานรัฐบาล (ชัตดาวน์) ในสหรัฐฯ เป็นต้น
สำหรับแนวโน้มการลงทุนในวันพรุ่งนี้ (12 ก.พ.) น.ส.ธีรดา กล่าวว่า ตลาดฯน่าจะยังเปราะบางอยู่ จากความอ่อนไหวปัจจัยการเมืองในประเทศ พร้อมให้แนวรับ 1,635-1,630 จุด ส่วนแนวต้านให้ไว้ที่ 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 2,523,639.90 ล้านบาท ปิดที่ 196 บาท ลดลง 3 บาท
ADVANC มูลค่าการซื้อขาย 2,176,318.85 ล้านบาท ปิดที่ 181 บาท ลดลง 7 บาท
PTT มูลค่าการซื้อขาย 2,174,164.80 ล้านบาท ปิดที่ 48.25 บาท ลดลง 0.25 บาท
INTUCH มูลค่าการซื้อขาย 1,562,802.12 ล้านบาท ปิดที่ 54.25 บาท ลดลง 2.75 บาท
PTTEP มูลค่าการซื้อขาย 1,395,703.90 ล้านบาท ปิดที่ 123.50 บาท ลดลง 0.50 บาท
ตลาดหุ้นเอเชีย
